CELEX: 52016PC0681
Language: et
Date: 2016-10-19
Title: Ettepanek: EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta toetuse maksmiseks Saksamaale

EUROOPA KOMISJON
            Brüssel,19.10.2016
            COM(2016) 681 final
            Ettepanek:
            EUROOPA PARLAMENDI JA NÕUKOGU OTSUS
            Euroopa Liidu Solidaarsusfondi kasutuselevõtmise kohta toetuse maksmiseks Saksamaale
            
               
         
         
            
               SELETUSKIRI
            
            
               Nõukogu 2. detsembri 2013. aasta määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,
                  1
                eriti selle artikli 10 kohaselt võib Euroopa Liidu Solidaarsusfondi kasutada igal aastal mahus, mis täiendab finantsraamistiku asjaomastes rubriikides ette nähtud assigneeringuid kuni 500 miljoni euroga (2011. aasta hinnad). 
            
            
               Fondist abi saamise tingimusi on kirjeldatud nõukogu määruses (EÜ) nr 2012/2002 Euroopa Liidu solidaarsusfondi loomise kohta, mida on muudetud Euroopa Parlamendi ja nõukogu 15. mai 2014. aasta määrusega (EL) nr 661/2014. 
            
            
               Saksamaa taotluse ning tekkinud otsese kahju hinnangulise kogusumma alusel on fondist antava abi suurus arvutatud järgmiselt:
            
            
                     
                        Katastroof
                     
                  
                  
                     
                        Otsene kahju
                     
                     
                        (miljonites eurodes)
                     
                  
                  
                     
                        Abikõlblike meetmete kogukulu
                     
                     
                        (miljonites eurodes)
                     
                     
                  
                  
                     
                        Kohaldatud piirkondliku katastroofi künnis
                     
                     
                        [1,5 % SKPst] (miljonites eurodes)
                     
                  
                  
                     
                        2,5 % otsesest kahjust 
                        (eurodes)
                     
                  
                  
                     
                        Künnist ületav 6 % otsesest kahjust
                     
                     
                  
                  
                     
                        Kavandatava abi kogusumma
                     
                     
                     
                        (eurodes)
                     
                  
               
                     
                        SAKSAMAA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        KOKKU
                     
                  
                  
                     
                        31 475 125
                     
                  
               
               Olles kõnealuse taotluse
                  2
                läbi vaadanud ning arvestades fondist anda võidavat kõige suuremat abisummat ja assigneeringute ümberpaigutamise ulatust, teeb komisjon ettepaneku kasutada Euroopa Liidu Solidaarsusfondi vahendeid mahus 31 475 125 eurot.
            
            
               Komisjon esitab paranduseelarve projekti, et lisada 2016. aasta eelarvesse konkreetsed kulukohustuste assigneeringud ja maksete assigneeringud. 
            
            
               Eriarvamuste korral kutsutakse kokku ametlik kolmepoolne kohtumine kooskõlas Euroopa Parlamendi, nõukogu ja komisjoni 2. detsembri 2013. aasta eelarvedistsipliini, eelarvealast koostööd ja usaldusväärset finantsjuhtimist käsitleva institutsioonidevahelise kokkuleppe
                  3
                punktiga 11.
            
            
               Ettepanek:
            
            
               EUROOPA PARLAMENDI JA NÕUKOGU OTSUS
            
            
               Euroopa Liidu Solidaarsusfondi kasutuselevõtmise kohta toetuse maksmiseks Saksamaale
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta,
                  4
                eriti selle artikli 4 lõiget 3,
            
            
               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  5
                eriti selle punkti 11,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Liidu Solidaarsusfondi (edaspidi „fond“) eesmärk on võimaldada liidul kiiresti, tulemuslikult ja paindlikult reageerida kriisiolukordadele, et näidata üles solidaarsust looduskatastroofide tagajärjel kannatanud piirkondade elanikega. 
            
            
               (2)Nõukogu määruse (EL, Euratom) nr 1311/2013
                  6
                artikli 10 kohaselt ei tohi fond ületada iga-aastast maksimaalset summat, milleks on 500 miljonit eurot (2011. aasta hindades).
            
         
         
            
               (3)19. augustil 2016 esitas Saksamaa taotluse fondi vahendite kasutusele võtmiseks mitmete äärmiselt tugevate ja lühiajaliste üleujutuste tõttu Alam-Baieri halduspiirkonnas 2016. aasta mais ja juunis. 
            
            
               (4)Saksamaa taotlus täidab fondist finantsabi saamise tingimused, mis on sätestatud määruse (EÜ) nr 2012/2002 artiklis 4.
            
            
               (5)Seepärast tuleks fondi vahendid kasutusele võtta, et anda Saksamaale rahalist abi. 
            
            
               (6)Selleks et minimeerida fondi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Liidu 2016. aasta üldeelarve raames võetakse Saksamaale abi andmiseks kasutusele Euroopa Liidu Solidaarsusfondi vahendeid summas 31 475 125 eurot kulukohustuste assigneeringute ja maksete assigneeringutena. 
            
            
               Artikkel 2
            
            
               Käesolev otsus jõustub selle Euroopa Liidu Teatajas avaldamise päeval.
            
            
            
               Seda kohaldatakse alates [vastuvõtmise kuupäevast].
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  ELT L 347, 20.12.2013, lk 884.
               
               
                  
                     (2)
                  Teatis komisjonile C(2016) 6597, 14.10.2016.
               
               
                  
                     (3)
                  ELT C 373, 20.12.2013, lk 1.
               
               
                  
                     (4)
                  EÜT L 311, 14.11.2002, lk 3.
               
               
                  
                     (5)
                  ELT C 373, 20.12.2013, lk 1.
               
               
                  
                     (6)
                  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).